Държавен вестник, бр. 48, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
3. Служителите на компетентните органи, 
изпълняващи служебните си задължения на 
оперативната територия, имат право да носят 
съответната униформа, отличителни знаци и 
технически средства за контрол. 
4. По време на практическото прилагане на 
тази спогодба работните езици за комуникация 
са български и румънски.
5. В оперативната територия служителите 
на гранична полиция и на митниците на съсед­
ната държава имат право да носят служебно 
оръжие при изпълнение на своите задължения 
в съответствие с правните разпоредби на сво­
ята държава, както и да го ползват само при 
законна самоотбрана.
6. Служителите на гранична полиция и на 
митниците могат да се придружават от слу­
жебни животни при спазване на разпоредбите 
на международните споразумения, по които 
Република България и Румъния са страни. 
Член 17
1. Следните стоки се освобождават от запла­
щане на митни сборове, данъци и други такси:
а) предметите за служебна употреба, които 
железопътният персонал и служителите на 
компетентните органи внасят на територията 
на съседната страна във връзка с изпълнение 
на служебните задължения;
б) всички предмети за лична употреба, вклю­
чително храна, които лицата по буква „а“ носят 
при влизане и при излизане от територията на 
съседната страна, но само в количества, които 
са им необходими по време на служебния им 
престой и за които няма забрана за внос на 
територията на тази държава;
в) материалите и резервните части, необ­
ходими за поправка и поддържане на собстве­
ния подвижен състав, както и съоръженията 
и техниката в общата гранична гара и/или в 
граничната гара при условие, че заменените 
предмети и резервни части бъдат върнати на 
територията на съседната държава;
г) превозните средства, които се използват 
от железопътния персонал и служителите на 
компетентните органи при изпълнение на слу­
жебните им задължения.
2. Предметите, изброени в букви „а“, „в“ 
и „г“, могат да бъдат превозени временно от 
територията на държавата на една от догова­
рящите страни на територията на държавата 
на другата договаряща страна и задължително 
се връщат обратно. Те се записват в списък, 
изготвен в три екземпляра, от които единият 
се изпраща на митническите власти на другата 
договаряща страна. 
3. Сумите, събрани от компетентните органи 
във връзка с изпълнение на служебните им за­
дължения на територията на съседната страна, 
могат да бъдат пренасяни на територията на 
собствената им страна. 
4. Списъците, данните и документите, пре­
насяни от служителите на съседната държава 
и необходими за изпълнение на задълженията, 
не подлежат на проверка и конфискация. 
Член 18
1. Служебната кореспонденция (телеграми, 
служебни формуляри, графици за движение, 
тарифни разпоредби и др.) се извършва въз 
основа на международните разпоредби, прила­
гани за двете договарящи страни, както и въз 
основа на двустранните споразумения по чл. 9. 
2. Служебната кореспонденция се обозначава 
със съответния служебен печат.
3. Превозването на служебната кореспон­
денция по граничната железопътна линия е 
безплатно.
Член 19
1. Във връзка с опазване на околната среда, 
фитосанитарната, ветеринарната и епидемиоло­
гичната защита по време на транспортиране 
с железопътен транспорт на опасни стоки 
(включително растения и растителни продукти, 
заразени с карантинни вредители, животни и 
животински продукти и др.), които преминават 
държавната граница, контролът е задължение 
на компетентните в тези области органи и се 
осъществява в съответствие с националното им 
законодателство, включително международните 
споразумения и конвенции, по които съответ­
ната договаряща страна е страна.
2. При възникване на опасни ситуации, на­
лагащи извънредни фитосанитарни и санитар­
но-ветеринарни защитни мерки, компетентните 
органи на държавите на договарящите страни 
могат временно да въведат ограничителни мерки 
на фитосанитарния и санитарно-ветеринарния 
контрол в съответните гранични пунктове 
и съответно да ги отменят. Компетентните 
органи на държавата на другата договаряща 
страна трябва да бъдат уведомени за всички 
наложени мерки. 
Член 20 
1. Железопътните гранични преходи между 
Република България и Румъния са следните 
участъци с гранични гари:
а) Русе/Русе–разпределителна – Гюргево 
Норд;
б) Кардам – Негру Вода. 
2. Железопътните гранични преходи между 
Република България и Румъния са отворени за 
международни пътнически и товарни превози 
ежедневно между 00,00 – 24,00 ч.
3. Граница за тарифираните участъци е 
държавната граница.
Член 21
1. Гара Русе–разпределителна е обща гра­
нична гара за товарни превози.
2. Гара Русе е обща гранична гара за път­
нически превози.